Ifis (dcéra Ligda)

Ifis alebo Ífis (starogr. Ἶφις – Ifis, ) bola v gréckej mytológii dcéra faitského roľníka Ligda a jeho manželky Telethousy, premenéná bohyňou Isidou na muža.

Otec Ifidy hovorieval, že život ženy je veľmi ťažký a nestojí vôbec za nič, a preto si vždy prial mať syna a svojej tehotnej manželke prikázal, že ak porodí dcéru má ju zabiť.Ovidius, Metamorphoses, 9,666. Pred pôrodom však navštívila Telethousu egyptská bohyňa Isis a poradila jej, že ak porodí dcéru, nech jej pohlavie zatají.Ovidius, Metamorphoses, 9,684. A tak sa aj stalo. Po krátkom čase Telethousa porodila dcéru Ifidu a viedla sa radou bohyne.Ovidius, Metamorphoses, 9,704.

Ako dieťa rástlo, obliekala ho a vychovávala ho ako chlapca, a tak to išlo dlhé roky až dospelo. Otec, ktorý stále nič netušil, ju potom zasnúbil s najkrajším dievčaťom v celom kraji, so zlatovlasou Ianthou.Ovidius, Metamorphoses, 9,714. Blížil sa deň, keď sa všetko malo prezradiť, deň, ktorý mohol skončiť tragédiou. Nešťastná matka i jej dcéra Ifis preto každý deň v modlitbách úpenlivo prosili bohov, aby urobili nejaký zázrak.Ovidius, Metamorphoses, 9,764-781. Ich prosby nakoniec vypočula Isis a Ifidu premenila na krásneho mládenca, ktorý následne venoval bohyni ďakovný dar s nápisom „Ifis ako muž venuje, to čo sľúbil ako žena".

Príbeh Ifidy, dcéry Ligda sa zo starogréckych zdrojov nezachoval, je známy len z Ovidiových Premien.

 Referencie a bibliografia 

Kategória:Postavy gréckej mytológie